Obec Fačkov, Fačkov 69, 01315 v zmysle ust. § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ust. § 5 zákona č. 552/2003 Z. z. o výkone práce vo verejnom záujme v znení neskorších predpisov vyhlasuje **výberové konanie na obsadenie funkcie riaditeľ/riaditeľka Materskej školy, Fačkov 190, 01315**

**Kvalifikačné predpoklady a osobitný kvalifikačný predpoklad**

* kvalifikačné predpoklady pre výkon pedagogickej činnosti pre príslušný druh a typ školy v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a s Vyhláškou MŠVVaŠ SR č. 1/2020 o kvalifikačných predpokladoch pedagogických zamestnancov a odborných zamestnancov,
* najmenej päť rokov pedagogickej praxe ku dňu uskutočnenia výberového konania v zmysle ust. § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* prvá atestácia podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

**Iné kritéria a požiadavky:**

* ovládanie štátneho jazyka,
* znalosť legislatívy v oblasti školstva, pracovnoprávnych vzťahov a ekonomických vzťahov,
* bezúhonnosť podľa ust. § 15 zákona č.138/2019 Z. z. o pedagogických zamestnancoch a odborných
* zamestnancoch a o zmene a doplnení niektorých zákonov v znení neskorších predpisov,
* zdravotná spôsobilosť,
* práca s počítačom ( internet, word, excel),
* riadiace a organizačné schopnosti,
* spôsobilosť na právne úkony v plnom rozsahu.
* Doklady požadované k prihláške na výberové konanie:
* písomná žiadosť o zaradenie do výberového konania,
* overené kópie dokladov o absolvovanom požadovanom stupni vzdelania pre daný druh školy,
* profesijný štrukturovaný životopis,
* potvrdenie o dĺžke výkonu pedagogickej praxe,
* písomne spracovaný návrh koncepcie rozvoja školy,
* súhlas uchádzača k použitiu osobných údajov pre potreby výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov,
* lekárske potvrdenie o telesnej a duševnej spôsobilosti pre výkon činnosti učiteľa a vedúceho pedagogického zamestnanca,
* čestné vyhlásenie o bezúhonnosti §15ods.1 zákona č.138/2019.

Výška a zloženie funkčného platu bude stanovená a oznámená podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Dátum a miesto podania žiadosti o účasť na výberovom konaní**

Písomnú žiadosť a potrebné doklady do výberového konania je potrebné doručiť do 14. 02. 2022 do 15.00 hod. na adresu zriaďovateľa: Obecný úrad Fačkov, Fačkov 69, 01315. Obálku označte heslom „Výberové konanie – riaditeľ MŠ - NEOTVÁRAŤ“ s uvedením odosielateľa a adresy.

Termín a miesto výberového konania prihláseným uchádzačom, ktorí spĺňajú požadované predpoklady, oznámi rada školy najmenej 7 dní pred jeho konaním.

Ďalšie informácie: Telefón: 041/5491128, e-mail: urad@obecfackov.sk